


Līgums Nr.______________
 par transporta būvju ikdienas uzturēšanu

Līguma parakstīšanas datums ir 
pēdējā pievienotā droša elektroniskā 
paraksta un tā laika zīmoga datums                       

Rīgas valstspilsētas pašvaldības Ārtelpas un mobilitātes departaments, turpmāk saukts “Pasūtītājs”, [..], no vienas puses, un 
un sabiedrība ar ierobežotu atbildību “Vizii Urban”, reģistrācijas numurs 40203413376, turpmāk saukts “Izpildītājs”, [..], no otras puses,
Pasūtītājs un Izpildītājs abi kopā turpmāk saukti “Puses”, katrs atsevišķi – “Puse”, ņemot vērā, ka saskaņā ar atklāta konkursa “Transporta būvju ikdienas uzturēšana no 2024.gada līdz 2029.gadam, Rīgā” (iepirkuma identifikācijas Nr. CAIP 2024/04), turpmāk – Konkurss, 3. daļas “Transporta būvju uzturēšana Daugavas labajā krastā (Ziemeļu rajonā un Vidzemes priekšpilsētā) Rīgā” rezultātiem Izpildītājs ir ieguvis tiesības noslēgt šo līgumu un ņemot vērā, ka pirms piedāvājuma iesniegšanas Konkursam Izpildītājs ir iepazinies ar Konkursa dokumentāciju un uzturamo objektu stāvokli dabā, un Izpildītājs, pamatojoties uz šo informāciju, ir iesniedzis piedāvājumu Konkursa 3.daļā,
Puses noslēdz šo līgumu, turpmāk – Līgums, ar tālāk minētajiem noteikumiem:


1. Līguma priekšmets

1.1. Izpildītājs apņemas laika periodā no 2024.gada 1.oktobra līdz 2029.gada 30.septembrim veikt transporta būvju uzturēšana Daugavas labajā krastā Vidzemes priekšpilsētā un Ziemeļu rajonā), Rīgā, ikdienas uzturēšanas darbus pielikumā Nr.3 norādītajos objektos saskaņā ar Līguma noteikumiem, tehniskajām specifikācijām (pielikums Nr.2) un pašvaldības prasībām[footnoteRef:1] (pielikums Nr.1), Izpildītāja iesniegto piedāvājumu, darbu daudzumu un izmaksu sarakstu vienam gadam (pielikums Nr.4) un atbilstoši attiecīgā gada izmaksu sadalījumam pa mēnešiem (pielikums Nr.5). [1:  Rīgas domes 31.01.2012. iekšējie noteikumi Nr.13 “Prasības transporta būvju ikdienas uzturēšanas darbu veikšanai”.] 

1.2. Līguma summa ir Konkursa finanšu piedāvājumā norādītā kopējā piedāvātā līgumcena visam Līguma izpildes periodam (5 (pieci) gadi) un tā sastāda  69 786 455,85 EUR (sešdesmit deviņi miljoni septiņi simti astoņdesmit seši tūkstoši četri simti piecdesmit pieci euro un 85 centi), PVN 21% ir 14 655 155,73  EUR (četrpadsmit miljoni seši simti piecdesmit pieci tūkstoši viens simts piecdesmit pieci euro un 73 centi), Līguma kopējā summa 84 441 611,58 EUR (astoņdesmit četri miljoni četri simti četrdesmit viens tūkstotis seši simti vienpadsmit euro un 58 centi).
1.3. Ņemot vērā, ka transporta būvju ikdienas uzturēšanu finansē no pašvaldības budžeta, kurš tiek apstiprināts katru kalendāro gadu, katra kalendārā gada Līguma summa (visu attiecīgā kalendārā gada darbu izmaksu kopsumma tiks noteikta ar papildus vienošanām pie Līguma, kuras Puses noslēgs pēc attiecīgā kalendārā gada budžeta apstiprināšanas (par 2024.gadu – 5 (piecu) darba dienu laikā pēc Līguma noslēgšanas). Ja budžets nav apstiprināts līdz iepriekšējā gada 31.decembrim, Puses atbilstoši piešķirtajiem līdzekļiem papildus vienošanos slēdz uz īsāku termiņu, bet pēc budžeta apstiprināšanas – uz atlikušo kalendārā gada daļu.
1.4. Ja attiecīgā valsts institūcija pieņem lēmumu Rīgas pilsētas tranzītielu (pielikumā Nr.9 tranzītielu saraksts) ikdienas uzturēšanas darbus daļēji līdzfinansēt arī no valsts pamatbudžeta valsts autoceļu fonda programmas, Izpildītājs slēdz trīspusēju vienošanos ar Pasūtītāju un attiecīgo valsts iestādi, par rajonā/priekšpilsētā atrodošos tranzītielu papildus ikdienas uzturēšanas darbu veikšanu un apmaksu attiecīgajā gadā.
1.5. Transporta būvju ikdienas uzturēšana tiek veikta ar Izpildītāja tehniskajiem līdzekļiem, materiāliem un darbaspēku.

2. Maksājumu un darbu pieņemšanas kārtība 

[bookmark: _Hlk163481565]2.1.	5 (piecu) dienu laikā pēc attiecīgā mēneša beigām Izpildītājs sastāda aktu par izpildītajiem uzturēšanas darbiem attiecīgajā mēnesī atbilstoši veidlapai pielikumā Nr.6 (turpmāk – Akts) un iesniedz Aktu izvērtēšanai Pasūtītājam. Aktā norāda darbu veidu, darbu daudzumu, izmaksas un adresi, kur šie darbi veikti, kā arī Izpildītājam piemērotie līgumsodi.
2.2.	Pasūtītājs 10 (desmit) darba dienu laikā pārbauda Aktā norādīto informāciju, tajā skaitā pārbauda izmaksu atbilstību Izpildītāja Konkursa piedāvājumā norādītajam Finanšu piedāvājumam un faktiski paveikto darbu kvalitāti. Pēc Akta pārbaudes Pasūtītāja pārstāvis vai nu to paraksta , vai dod norādi Izpildītājam par Aktā veicamiem labojumiem. 
2.3.	20 (divdesmit) dienu laikā pēc Akta parakstīšanas un rēķina iesniegšanas Līguma 2.5.apakšpunktā noteiktajā kārtībā Pasūtītājs samaksā Izpildītājam, savstarpēji apstiprinātajā Aktā norādīto izpildīto darbu izmaksu kopsummu.
2.4.	Līgumā paredzētos maksājumus veic Rīgas valstspilsētas pašvaldības Finanšu departaments (juridiskā adrese: Kungu iela 7/9, Rīga). Noformējot elektronisko rēķinu, Izpildītājs tajā norāda šādu informāciju:
Pakalpojuma saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ.Nr.: LV90011524360
Banka: Luminor Bank AS Latvijas filiāle
Bankas kods: RIKOLV2X
Konts: LV60RIKO0023400004030

RD iestāde: Rīgas valstspilsētas pašvaldības Ārtelpas un mobilitātes departaments
RD iestādes adrese: Ģertrūdes iela 36, Rīga, LV-1050
RD iestādes kods: 213
2.5.	Rēķina formāts un iesniegšanas kārtība:
2.5.1.	Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins) atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
2.5.2.	Elektroniskos rēķinus apmaksai Izpildītājs iesniedz Pasūtītājam, izvēloties  vienu no šādiem rēķina piegādes kanāliem:
-	izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
-	augšupielādē rēķinu failus portālā www.eriga.lv atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
-	izmanto manuālu rēķina informācijas ievades Web formu portālā http://www.eriga.lv, sadaļā “Rēķinu iesniegšana” .
2.5.3.	Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
2.5.4.	Puses vienojas, ka elektroniskā rēķina apmaksas termiņš ir 20 (divdesmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
2.5.5.	Puses vienojas, ka elektroniskā rēķina apmaksas termiņu skaita no dienas, kad Izpildītājs atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 
2.5.6.	Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
2.5.7.	Ja Izpildītājs ir iesniedzis nekorekti aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis korekti aizpildītu atkārtoto elektronisko rēķinu.
2.6.	Pasūtītājam ir tiesības veikt ieturējumus no Izpildītājam veicamajiem maksājumiem šādos gadījumos:
2.6.1.	Ja Pasūtītājs saskaņā ar Līgumu ir aprēķinājis Izpildītājam līgumsodus.
2.6.2.	Ja Izpildītājs nav atlīdzinājis Pasūtītājam zaudējumus, kas radušies Izpildītāja vai tā piesaistīto personu, t.sk., apakšuzņēmēju, rīcības (darbības vai bezdarbības) rezultātā. Šādā gadījumā Pasūtītājs ir tiesīgs veicamo maksājumu samazināt nodarīto zaudējumu apmērā.
2.7.	Par veicamo maksājumu samazināšanu un tā iemesliem Pasūtītājs iesniedz Izpildītājam rakstveida paziņojumu, norādot maksājumu samazināšanas pamatojumu.
3. [bookmark: _Toc368677551][bookmark: _Toc384995955]Pasūtītāja tiesības un pienākumi
3.1. Pasūtītājam ir tiesības kontrolēt Līguma prasību izpildi, saņemt no Izpildītāja informāciju par Līguma izpildes gaitu, dot norādījumus, sniegt savas instrukcijas, datus un pretenzijas.
3.2. [bookmark: _Ref376447029]Pasūtītājam ir tiesības jebkurā laikā pārbaudīt Izpildītāja atbilstību Konkursa dokumentos Pasūtītāja pieprasītajiem kvalifikācijas noteikumiem un Izpildītāja piedāvājumā iesniegtās kvalifikācijas un uzturēšanas pakalpojuma kvalitātes nodrošināšanas pasākumu plāna datiem un Izpildītāja neatbilstības gadījumā pieprasīt neatbilstības novēršanu saprātīgā termiņā.
3.3. Pasūtītājs nekavējoties informē Izpildītāju par atklātajiem defektiem, kļūdām, trūkumiem un citiem ar Līguma izpildi saistītajiem būtiskajiem apstākļiem.

4. Izpildītāja tiesības un pienākumi
4.1. [bookmark: _Hlk5018825]Izpildītājs veic transporta būvju ikdienas uzturēšanas darbus atbilstoši Līgumā un normatīvajos aktos noteiktajiem noteikumiem, izmantojot Izpildītāja sastādītajā uzturēšanas pakalpojuma kvalitātes nodrošināšanas pasākumu plānā minētos pasākumus, tehniku un iekārtas.
4.2. Izpildītājam ir pienākums atlīdzināt transporta būvju ikdienas uzturēšanas darbu veikšanas gaitā trešajām personām, videi, transporta būvēm nodarītos zaudējumus.
4.3. Attiecībā uz to Līguma daļu, kuras ietvaros tiek veikti būvdarbi, Izpildītājam jānodrošina, ka šo būvdarbu izpildes laikā Izpildītājam un tā piesaistītajiem apakšuzņēmējiem ir apdrošināta to civiltiesiskā atbildība par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši Latvijas Republikas normatīvo aktu prasībām.
4.4. Izpildītājs nekavējoties informē Pasūtītāju par visām ar Līguma izpildi saistītajām problēmām un būtiskajiem apstākļiem un, vajadzības gadījumā, pieprasa Pasūtītājam informāciju, kas nepieciešama operatīvai transporta būvju ikdienas uzturēšanas darbu veikšanai. Pasūtītājs pieprasīto informāciju iesniedz Izpildītājam operatīvi, iespējami īsākā laikā.
4.5. Visā Līguma darbības laikā Izpildītājam jānodrošina Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, vai Latvijas Republikā  vai ārvalstīs reģistrētas  apdrošināšanas sabiedrības, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, izdotas beznosacījumu neatsaucamas saistību izpildes nodrošinājuma garantijas (vai apmaksātas apdrošināšanas polises) 79 500,00 EUR (septiņdesmit deviņi tūkstoši pieci simti euro 00 centi) apmērā spēkā esamība. Saistību izpildes nodrošinājuma garantija (apdrošināšanas polise) saistīta ar Līgumā paredzēto darbu izpildi, un to Pasūtītājs izmantos, lai segtu Izpildītājam aprēķinātos līgumsodus (tajā skaitā līgumsodus, kas aprēķināti saistībā ar Līguma izbeigšanu Izpildītāja vainas dēļ) un zaudējumus.
4.6. Visā Līguma izpildes laikā Izpildītājam ir spēkā esoša civiltiesiskās atbildības apdrošināšanas polise, kas kopā ar dokumentu par prēmijas samaksu tiek pievienoti Līgumam kā pielikums un kļūst par Līguma neatņemamu sastāvdaļu. Izpildītājs nav tiesīgs uzsākt Pakalpojuma sniegšanu pirms civiltiesiskās atbildības apdrošināšanas polises un dokumenta par prēmijas samaksu iesniegšanas Pasūtītājam.
4.7. Civiltiesiskās apdrošināšanas minimālajam atbildības limitam jābūt ne mazākam par 200 000 EUR (divi simti tūkstoši euro), ar pašrisku 0 EUR (nulle euro).
4.8. Civiltiesiskās atbildības apdrošināšanas līgumu Izpildītājs slēdz ar nosacījumu, ka, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai. Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā.
4.9. Izpildītājs iesniedz Pasūtītājam jaunu civiltiesiskās atbildības apdrošināšanas polisi un tās apmaksu apliecinošu dokumentu ne vēlāk kā 10 (desmit) dienas pirms iepriekšējas civiltiesiskās atbildības apdrošināšanas polises darbības izbeigšanās.
4.10. Izpildītājam uzturēšanas darbi jāplāno katram gadam paredzēto līdzekļu ietvaros, kas tiek noteikti ar Līguma 1.2.apakšpunktā paredzēto papildu vienošanos, kā arī katra mēneša izmaksu ietvaros, kas norādītas uzturēšanas darbu gada izmaksu sadalījuma pa mēnešiem sarakstā (pielikums Nr.5). Izpildītājs ir tiesīgs palielināt kādā no mēnešiem plānotās izmaksas (palielinot darbu daudzumu, vai mainot darbu veidus), tikai tad, ja šādas darbības iepriekš saskaņotas ar Pasūtītāju, un ņemot vērā faktu, ka kopējā gada izmaksu summa paliek nemainīga.
4.11. Izpildītājam jānodrošina, ka no 2025.gada 1.oktobra Izpildītājam būs pieejamas tehnikas vienības, kas atbilst CO2 emisiju standartam Euro 6 tehnisko specifikāciju (Līguma Pielikums Nr.2) 2.3.1.-2.3.6., 9.1.1.-9.1.3.apakšpunktos norādīto darbu veikšanai, kā arī bezemisiju tehnikas vienībās tehnisko specifikāciju (Līguma Pielikums Nr.2) 2.5.1. un 3.3.1.apakšpunktos norādīto darbu veikšanai.


5. Ielu uzturēšanas vispārīgie nosacījumi

5.1.	Izpildītājs nodrošina transporta būvju ikdienas uzturēšanas darbu veikšanu visu diennakti 7 (septiņas) dienas nedēļā laika periodā no 2024.gada 1.oktobra līdz 2029.gada 30.septembrim atbilstoši Latvijas Republikā spēkā esošajiem normatīvajiem aktiem un Līguma noteikumiem.
5.2.	Izpildītājs pirms katras ziemas sezonas sākuma (līdz 15.oktobrim) iesniedz Pasūtītājam informāciju par inženiertehniskajiem darbiniekiem (vārds, uzvārds, tālruņa numurs, darba vietas adrese, skaits), informāciju par transporta būvju ziemas ikdienas uzturēšanas darbu tehniku (nosaukums, pielietojums, atrašanās vieta, skaits), ziemas mehanizētās uzturēšanas maršrutu shēmas. 
5.3.	Izpildītājam, veicot transporta būvju ikdienas uzturēšanas darbus, ir jānodrošina pēc iespējas mazāks satiksmes traucējums, jānodrošina publiskā transporta satiksme un tās prioritāte, kā arī jāorganizē darbi tādā veidā, lai darbu veikšanas teritorijā tiktu nodrošināta pēc iespējas mazāka iedzīvotāju miera traucēšana.
5.4.	Veicot transporta būvju ikdienas uzturēšanas darbus vasaras periodā, Izpildītājs nedrīkst tos veikt satiksmes sastrēgumu stundās darba dienās no plkst. 7.00 līdz 9.00 un no plkst. 16.00 līdz 18.00, ar satiksmes plūsmu noslogotākajā ielas virzienā (piemēram, no rīta Brīvības gatvē virzienā uz pilsētas centru) izņemot ārkārtējas situācijas novēršanas gadījumā vai pēc Pasūtītāja rīkojuma.
[bookmark: _Hlk163482235]5.5.	Veicot transporta būvju ikdienas uzturēšanas darbus, Izpildītājs ir atbildīgs par transportlīdzekļu un mehānismu aprīkojumu, strādājošo apģērbu un kā arī citu darba drošības pasākumu atbilstību Ministru kabineta 2001.gada 2.oktobra noteikumu Nr.421 “Noteikumi par darba vietu aprīkošanu uz ceļiem” prasībām.
5.6.	Pagaidu ceļa zīmju, norobežojošo elementu un citu darba vietas aprīkošanai nepieciešamo tehnisko līdzekļu uzstādīšanu transporta būvju ikdienas uzturēšanas darbu izpildes laikā, kā arī satiksmes regulēšanu, ja tas nepieciešams, nodrošina Izpildītājs par saviem līdzekļiem.
5.7.	Veicot transporta būvju ikdienas uzturēšanas darbus, Izpildītājs ir materiāli atbildīgs par inženierkomunikāciju aizsardzības noteikumu, vides aizsardzības noteikumu un satiksmes drošības pasākumu izpildi.
5.8.	Izpildītājs ir atbildīgs par kaitīgajām vides blakusietekmēm, kas ir saistītas ar ceļu uzturēšanas darbu veikšanu (piemēram, hlorīda kravas apgāšanās un uzturēšanas tehnikas bojājuma rezultātā radies piesārņojums).
5.9.	Izpildītāja pārstāvim, kas ir atbildīgs par prasībām atbilstošu remonta vai uzturēšanas darbu vadīšanu, ir jāpiedalās visās kārtējās un ārkārtas sapulcēs, kuras Pasūtītājs ir sasaucis. Izpildītājam sapulcēs ir jāsniedz dienas kārtībai atbilstoša informācija. Izpildītājam ir tiesības pieprasīt sapulces sasaukšanu, ja tai ir būtiska nozīme transporta būvju ikdienas uzturēšanas darbu veikšanai. Darba valoda ir latviešu valoda.
5.10.	Izpildītājam, veicot transporta būvju ikdienas uzturēšanas darbus, ir jānodrošina regulāra autotransporta riepu un ceļa seguma abrāzijas radītā piesārņojuma mazināšana, kā arī visu darbu veidu izpildes gaitā jānodrošina pasākumi, lai netiktu radīts gaisa piesārņojums ar minerālās izcelsmes cietajām daļiņām PM 10 .
5.11.	Gadījumā, ja radušies pēkšņi nepārvaramas varas apstākļi, kas var kavēt satiksmi vai tās drošību (piemēram, vētrā izgāzti koki, izskalojumi, iegruvumi, plūdi u.tml.), kuru neprognozējamā rakstura dēļ to novēršana nav iekļauta Līgumā, Izpildītājs pēc informācijas saņemšanas, nekavējoši uzsāk stihiskā negadījuma seku novēršanu vai bīstamā posma norobežošanu vai slēgšanu un informē Pasūtītāju. 
5.12.	Gadījumā, ja Izpildītājs transporta būvju ikdienas uzturēšanas darbu veikšanai ir piesaistījis apakšuzņēmējus, Izpildītājam ir pienākums nodrošināt to, lai apakšuzņēmējiem būtu darba veikšanai nepieciešamā profesionālā kvalifikācija. Izpildītājs pilnā apmērā atbild par apakšuzņēmēju darbību/bezdarbību un pārkāpumiem. 
5.13.	Ja Izpildītājs transporta būvju ikdienas uzturēšanas darbu veikšanas gaitā no uzturamās platības ir demontējis kādus materiālus vai transporta būvju aprīkojuma elementus, kas var tikt izmantoti atkārtoti, tad, pēc Pasūtītāja norādījumiem, Izpildītājam tie jāuzglabā līdz brīdim, kad nepieciešams tos izmantot uzturēšanas darbu veikšanai.
5.14.	Līguma izpildes laikā Izpildīta rīcībā jābūt visām transporta būvju ikdienas uzturēšanas darbu veikšanai nepieciešamajām iekārtām, mašīnām, materiāliem, personāla u.c. resursiem.
5.15.	Izpildītājam operatīvi (diennakts laikā pēc informācijas saņemšanas no Pasūtītāja vai jebkuras trešās personas vai pēc Izpildītāja organizētajā apsekošanā konstatētā) jālikvidē avārijas bedres brauktuvju segumā, kas dziļākas par 5 cm (pieci centimetri) un lielākas par 0,1 m2 (nulle komats viens kvadrātmetrs), ieskaitot seguma defektus pie komunikāciju aku vākiem. 
5.16.	Nekavējoties pēc informācijas saņemšanas – par bedrēm, iesēdumiem, izskalojumiem, kanalizācijas kontrolaku bojājumiem, bojātiem mehānismiem, automašīnām un citiem priekšmetiem uz ielas vai citas tml. informācijas saņemšanas – ja uzreiz nav iespējams novērst, tad uzstāda ceļa zīmes vai citus nepieciešamos tehniskos līdzekļus (vadstatņus, norobežojošo žogu, lentas u.c.) tajās vietās, kas traucē satiksmi vai rada draudus tās drošībai. Šajā punktā paredzētās darbības Izpildītājam jāveic ne vēlāk kā 3 (trīs) stundu laikā no informācijas saņemšanas. Norobežotās vietas jānorāda operatīvo ziņu atskaitēs.
[bookmark: _Hlk162616069]5.17.	Izpildītājam ir pienākums transporta līdzekļus, atbilstoši tehniskajām specifikācijām, aprīkot ar video ierakstītāju ar SSD, 4G, GPS un tiešsaistes funkcionalitāti (video ierakstītājs), kas nodrošina transporta līdzekļu izsekošanas iespēju tiešsaistē jebkurā Pasūtītājam pieejamā programmatūrā interneta vidē. Video ierakstītājiem jābūt aprīkotiem ar datuma un laika indikatoriem, tiem skaidri jāfiksē darbu izpildes process, kā arī darbu izpildes vieta, piesaistot to apkārtējiem objektiem dabā (krustojums, ēkas Nr., pieturvieta u.c.). Datu glabāšanu Izpildītājs nodrošina 2 (divus) mēnešus, izņemot transporta būvju apsekošanas datu glabāšanu, kas jānodrošina 6 (sešus) mēnešus. Piekļuve video failiem jānodrošina interneta vidē, kur tos nepieciešams attēlot strukturēti pa darbu veidiem un norādot datumu. 
5.18.	Izpildītājam jānodrošina iespēja no ceļu uzturētāja autoparka vadības sistēmas iegūt informāciju par tehnikas vienībām (maršruta identifikators, valsts numurzīme, tips, piemēram, dežūrmašīna, kaisītājs u.tml.), kā arī informāciju par tehnikas vienību pārvietošanos un to veiktajiem uzturēšanas darbiem (lāpstas stāvoklis ziemas ceļu uzturēšanas tehnikai, kaisītāja darba režīms un kaisāmā materiāla doza ziemas ceļu uzturēšanas tehnikai, brauktuvju mehanizētās tīrīšanas tehnikas darba režīms). Atrašanās vietas vidējā atjaunināšana ne retāk kā reizi 10 (desmit) sekundēs. Datu izgūšana ir jānodrošina tuvu reālajam laikam, izmantojot tehnoloģijas kā ziņojumapmaiņas brokeri vai klasiski REST tīmekļa servisu, ja to caurlaidspēja ir pietiekama (piemēram, ja tehnikas vienības koordinātes tiek atjauninātas reizi 5 (piecas) sekundēs, bet REST tīmekļa servisa atbildes laiks, izgūstot iepriekš minētos datus par visām tehnikas vienībām, ir 20 (divdesmit) sekundes, tiks pazaudēti datu punkti un Izpildītāja sistēma tiks uzskatīta par neatbilstošu, kamēr tajā netiks veikti atbilstoši caurlaidspējas uzlabojumi). Pasūtītājs katra tehnikas vienību pārvietošanās un to veikto uzturēšanas darbu GPS datu ielasīšanai no Izpildītāja autoparka vadības sistēmas nodrošinās ne vairāk kā 1 (viena) adaptera izstrādi, savukārt Izpildītājs nodrošina dokumentāciju iepriekš minēto datu izgūšanai. Ja Izpildītājs izmanto vairāk kā 1 (vienu) autoparka vadības sistēmu, papildus adapteru izstrādi veic Izpildītājs atbilstoši Pasūtītāja instrukcijām (iepriekš minētie tehnikas vienības raksturojošie dati ir jāiesūta Apache Kafka ziņojumapmaiņas brokerī). GPS operatoru Līguma darbības laikā var mainīt tikai saskaņojot ar Pasūtītāju.
5.19.	Izpildītājam ir pienākums pēc Pasūtītāja norādījuma saņemšanas, izmantot Pasūtītāja nodrošināto piekļuvi Pasūtītāja rīcībā esošai WEB lietotnei, kurā būs izveidoti transporta būvju uzturētāju administratoru konti, ar iespēju tiem pievienot pieturvietu tīrīšanas brigāžu kontus, ar tiesībām pievienot atskaites par padarīto darbu (WEB lietotnē GPS koordinātēs izvēlētajā pieturvietā) fotoattēlu veidā no viedtālruņa vai planšetes.
5.20.	Ja Izpildītājs ar saviem resursiem nespēj nodrošināt sniega izvešanu Pasūtītāja pieprasītajā apjomā, Izpildītājam ir pienākums piesaistīt apakšuzņēmējus (tajā skaitā, Pasūtītāja norādītos).
  
6. Informācijas sniegšana
6.1. Izpildītājs atbild uz Pasūtītāja informācijas pieprasījumiem vai citiem iesniegumiem tā norādītajos saprātīgos termiņos. Pēc Pasūtītāja pieprasījuma Izpildītājs atbild arī uz trešo personu iesniegumiem, kas saistīti ar transporta būvju ikdienas uzturēšanas darbu veikšanu, atbildi sagatavojot Iesniegumu likumā noteiktajos termiņos un pirms atbildes nosūtīšanas saskaņojot atbildes projektu ar Pasūtītāju.
6.2. Izpildītājs nodrošina diennakts uzraudzību un inženiertehniskā darbinieka (dežuranta) pakalpojumu pieejamību 7 (septiņas) dienas nedēļā 24 (divdesmit četras) stundas diennaktī. Saziņa ar Izpildītāja inženiertehnisko darbinieku (dežurantu) notiek [..].
6.3. Visa operatīvā informācija Izpildītājam jāziņo Satiksmes vadības centram pa tālr.: 80003600, atsevišķos gadījumos, pēc Pasūtītāja norādījuma, informācija jānosūta uz e-pastu: svc@riga.lv.
6.4. Izpildītāja inženiertehniskais darbinieks (dežurants) Satiksmes vadības centram sniedz informāciju par apstākļiem, kas var ietekmēt satiksmes drošību – piesārņojumu, iesēdumiem, izskalojumiem, plūdiem, komunikāciju aku bojājumiem, bojātiem mehānismiem, automašīnām un citiem priekšmetiem uz brauktuves vai ietves. Nepieciešamības gadījumā jāinformē arī Valsts policija vai Valsts ugunsdzēsības un glābšanas dienests. Informācija jāsniedz nekavējoties pēc apstākļu konstatēšanas.
6.5. Izpildītājs katru dienu līdz plkst. 9:00 informē Pasūtītāju par iepriekšējā diennaktī veiktajiem darbiem un izmantotajiem resursiem, norobežotajām vietām, kā arī par plānotajiem darbiem, nosūtot ielu uzturēšanas darbu operatīvās ziņas elektroniski (pielikums Nr.7) uz Pasūtītāja norādītu e-pasta adresi: [..]. Izpildītājam pēc Pasūtītāja norādījuma saņemšanas ir pienākums operatīvo ziņu nosūtīšanai izmantot Pasūtītāja noteikto WEB lietotni.
6.6. Izpildītājam ir pienākums sniegt detalizētu informāciju, kas saistīta ar uzturēšanas darbu veikšanu, lai Pasūtītājs varētu sagatavot atbildes uz iedzīvotāju iesniegumiem, 3 (trīs) darba dienu laikā apkopojot atbildes sastādīšanai nepieciešamos izejas datus.
6.7. Izpildītājam ir pienākums sniegt informāciju Satiksmes vadības centram par aktuālo ziemas uzturēšanas darbu veikšanu. Detalizēti jāsniedz šāda informācija: tehnikas vienību skaits, kas veic brauktuvju apstrādi ar pretapledojuma reaģentiem vai arī veic brauktuvju attīrīšanu, tehnikas izbraukšanas laiks, darba maršruti un informācija par darbu pabeigšanu. Informācija jāsniedz ne vēlāk kā 10 (desmit) minūtes pēc darbu uzsākšanas un darbu pabeigšanas.
6.8. Izpildītājs informē komunikāciju valdītājus par bojātiem komunikāciju elementiem, kas var apdraudēt satiksmes drošību. Pēc pieprasījuma no Izpildītāja saņemšanas Pasūtītājs nosūta Izpildītājam apakšzemes komunikāciju plānu, lai noskaidrotu komunikāciju valdītāju.

7.  Darbu izpildes kvalitātes novērtēšana un trūkumu novēršana
7.1. Pasūtītājam ir tiesības jebkurā laikā pārbaudīt transporta būvju ikdienas uzturēšanas darbu izpildes kvalitāti un darbu izpildes atbilstību Līgumā un normatīvajos aktos noteiktajām prasībām. 
7.2. Ja pārbaudē nepieciešama Izpildītāja dalība, Pasūtītājs informē Izpildītāju pa e-pastu [..] par pārbaudes veikšanas laiku un par tikšanās vietu pārbaudes veikšanai vismaz 2 (divas) stundas iepriekš. Izpildītājam ir pienākums piedalīties pārbaudē, par kuru Izpildītājs ir atbilstoši brīdināts.
7.3. [bookmark: _Ref370288945]Darbu izpildes kvalitāte tiek novērtēta vizuāli, un, ja nepieciešams, arī veicot mērījumus un uzņemot fotogrāfijas. Novērtējot darbu izpildes kvalitāti tiek ņemti vērā no Izpildītāja neatkarīgi darbu izpildi traucējoši faktori, tai skaitā:
7.3.1. trešo personu (piemēram, apakšzemes inženierkomunikāciju valdītāji) veiktie darbi uzturēšanas objektos;
7.3.2. no Izpildītāja darbības (bezdarbības) neatkarīgi ceļu satiksmes negadījumi uz ielām, tajā skaitā no kravas izbiruši materiāli;
7.3.3. dabas katastrofa;
7.3.4. inženierkomunikāciju aku augstums, kas ir atšķirīgs no ierastā augstuma (augstāks vai zemāks), ja Izpildītājs ir informējis inženierkomunikāciju valdītāju saskaņā ar Līguma 6.8.apakšpunktu;
7.3.5. uzturēšanas darbu veikšanai traucējošo, novietoto automašīnu esamība.
7.4. Par pārbaudes gaitā atklātajiem trūkumiem (piemēram, darbu neizpilde vai izpildīto darbu neatbilstība Līgumā noteiktajām prasībām) un to novēršanas termiņu Pasūtītājs informē Izpildītāju, nosūtot konstatēto neatbilstību aprakstu elektroniski [..].
7.5. Pasūtītājs ir tiesīgs aprēķināt Izpildītājam līgumsodu par konstatēto trūkumu saskaņā ar Līguma 8.1.apakšpunktā noteikto. Neatkarīgi no līgumsoda piemērošanas Izpildītājam ir pienākums novērst konstatēto trūkumu Pasūtītāja norādītajā termiņā. Ja Izpildītājs nenovērš trūkumu noteiktajā termiņā, Pasūtītājs ir tiesīgs aprēķināt Izpildītājam atkārtotu līgumsodu dubultā apmērā, kā sākotnējais līgumsods par konstatēto trūkumu.
7.6. Piemērotie līgumsodi tiek atspoguļoti Aktā par izpildītajiem uzturēšanas darbiem attiecīgajā mēnesī.
8. Līgumsodi
8.1. [bookmark: _Hlk5018887]	Pasūtītājs ir tiesīgs aprēķināt Izpildītājam līgumsodu šādos gadījumos un apmēros: 
	
	Līgumsodu  pamatojums
	Līgumsodi

	8.1.1.
	Nekorektu faktiski neizpildīto darba apjomu norādīšana operatīvo ziņu atskaitēs par izpildītajiem darbiem (par katru nekorektu darbu pozīciju)
	500 euro

	8.1.2.
	Izpildītājs nenodrošina uz viņa darbā iesaistītajām tehnikas vienībām uzstādīto GPS un videofiksatoru darbību (par katru tehnikas vienību katru kalendāro dienu)
	1000 euro

	8.1.3.
	Līguma noteikumiem neatbilstoši veikts asfaltbetona seguma bedru remonts (līgumsods piemērojams par katru gadījumu)
	100 euro

	8.1.4.
	Savlaicīgi neveikts avārijas bedres remonts
	300 euro

	8.1.5.
	Uzturēšanas darbi veikti satiksmes sastrēgumu stundās, neievērojot Līguma nosacījumus
	200 euro

	8.1.6.
	Nav novērsta vai norobežota satiksmei bīstama situācija 3 (trīs) stundu laikā pēc informācijas saņemšanas
	500 euro

	8.1.7.
	Ar Pasūtītāju saskaņoto uzturēšanas darbu termiņu neievērošana un citi tehnisko specifikāciju vai Līguma noteikumu pārkāpumi
	200 euro

	8.1.8.
	Izpildītājs neuzkopj atbilstoši ziemas uzturēšanas prasībām kādu no šiem objektiem (Līguma noteikumiem atbilstoši savlaicīgi nenotīrīta vai ar pretapledojuma reaģentiem neapstrādāta teritorija): 
	(līgumsodi tiek piemēroti par katru kalendāro dienu un katru objektu)

	8.1.8.1.
	 1. vai 2. uzturēšanas klases iela; 
	1000 euro

	8.1.8.2.
	teknes zona, gājēju pārejas zona (par katru atsevišķu vietu);
	100 euro

	8.1.8.3.
	sabiedriskā transporta pieturvietas platforma, teknes zona, atkritumu urna (ja vienā dienā nav uzkoptas vairāk kā 10 (desmit) pieturvietas, tad par katru neuzkopto pieturvietu piemēro līgumsodu dubultā apmērā);
	100 euro

	8.1.8.4.
	veloceļš, velojosla, gājēju ietves;
	250 euro

	8.1.8.5.
	3. uzturēšanas klases iela;
	250 euro

	8.1.9.
	Līguma izpildē iesaistītās operatīvās uzturēšanas kompleksās brauktuvju tīrāmās un kaisāmāmās mašīnas, 3.kategorijas ielu, veloceļu, velojoslu un ietvju tīrāmo un kaisāmo mašīnu neatrašanās bāzē/objektā.
	1000 euro

	8.1.10.
	Izpildītājs neuzkopj atbilstoši vasaras uzturēšanas prasībām kādu no šiem objektiem (Līguma noteikumiem atbilstoši savlaicīgi nenotīrīta/nesakopta teritorija):
	(līgumsodi tiek piemēroti par katru kalendāro dienu un katru objektu 8.1.10.1 -8.1.10.4.)

	8.1.10.1.
	 1. vai 2. uzturēšanas klases iela(brauktuvju tīrīšana); 
	200 euro

	8.1.10.2.
	sabiedriskā transporta pieturvietas platforma, atkritumu urna (ja vienā dienā nav uzkoptas vairāk kā 10 (desmit) pieturvietas, tad par katru neuzkopto pieturvietu piemēro līgumsodu dubultā apmērā);
	50 euro

	8.1.10.3.
	Veloceļš, velojosla, gājēju ietve (tīrīšana); 
	100 euro

	8.1.10.4.
	Zaļās zonas tīrīšana;
	100 euro

	8.1.10.5.
	Smilts un nogulšņu nesavākšana un neizvešana pēc ziemas darbiem  noteiktajā termiņā (par katru kavēto kalendāro dienu); 
	500 euro

	8.1.10.6.
	Zaļo zonu pļaušanas neveikšana noteiktajos termiņos (par katru kavēto kalendāro dienu);
	500 euro

	8.1.10.7.
	Līguma noteikumiem neatbilstoši veikta šķembu, grants vai grunts seguma profilēšana vai atputekļošana (līgumsods piemērojams par katru gadījumu/ielu).
	500 euro

	8.1.11.
	Citi tehnisko specifikāciju (Līguma pielikums Nr.1 un Nr.2) vai Līguma noteikumu pārkāpumi.
	150 euro



8.2. Līguma 7.5.apakšpunktā paredzētajā gadījumā Pasūtītājs ir tiesīgs aprēķināt Izpildītājam atkārtotu Līgumsodu dubultā apmērā kā Līguma 8.1.apakšpunktā norādītais sākotnējais līgumsods par konstatēto trūkumu.
8.3. Ja Pasūtītājs neveic Līguma 2.3.apakšpunktā noteiktos maksājumus, tad Pasūtītājs maksā Izpildītājam nokavējuma naudu 0,1% (nulle komats viens procents) apmērā no aizkavētā maksājuma summas par katru nokavēto maksājuma dienu, bet ne vairāk par 10% (desmit procenti) no nesamaksātās summas.
8.4. Ja Pasūtītājs izbeidz Līgumu Izpildītāja vainas dēļ, Pasūtītājam ir tiesības prasīt no Izpildītāja līgumsodu 10% (desmit procenti) apmērā no Izpildītāja Konkursa Finanšu piedāvājumā norādītās darbu cenas vienam gadam bez PVN. 
8.5. Ja Pasūtītājs izbeidz Līgumu gadījumā, kad ar spēkā stājušos tiesas spriedumu tiek konstatēts, ka Izpildītājs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām, Pasūtītājs piemēro līgumsodu 10% (desmit procenti) apmērā no Izpildītāja Konkursa Finanšu piedāvājumā norādītās darbu cenas vienam gadam bez PVN.



9. Pušu atbildība 
9.1. Pušu saistības pret otru Pusi vai trešajām personām ietver atbildību par visiem tiešajiem un netiešajiem zaudējumiem, kas nodarīti otrai Pusei vai trešajām personām. Zaudējumu atlīdzināšanas fakts neatbrīvo Puses no pārējo ar Līgumu uzņemto saistību izpildes pienākuma.
9.2. Izpildītājs ir atbildīgs par jebkādiem Pasūtītājam vai trešajām personām nodarītajiem zaudējumiem, ja šie zaudējumi ir saistīti ar Līguma nosacījumu neizpildi. Izpildītājam šādi zaudējumi jāatlīdzina 30 (trīsdesmit) dienu laikā pēc Pasūtītāja rakstveida pieprasījuma saņemšanas, samaksājot attiecīgo naudas summu vai nu uz Pasūtītāja kontu bankā, vai uz trešās personas kontu bankā.
9.3. Izpildītājs ir atbildīgs par jebkura apakšuzņēmēja, viņa pārstāvja, nodarbināto darbinieku un jebkuru citu transporta būvju ikdienas uzturēšanas darbu izpildē iesaistīto trešo personu rīcību (arī bezdarbību), it kā tā būtu Izpildītāja rīcība (bezdarbība). Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Izpildītāja piesaistīto apakšuzņēmēju un tā nodarbināto vai citādi, t.sk.  būvniecībā, piesaistīto personu rīcības (arī bezdarbības) rezultātā.
9.4. Izpildītājs, parakstot Līgumu, apliecina, ka gadījumā, kad ar spēkā stājušos tiesas spriedumu tiek konstatēts, ka Izpildītājs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām, Izpildītājs sedz Rīgas valstspilsētas pašvaldības zaudējumus, kas būs radušies iepriekš minētā iemesla dēļ pēc Līguma izpildes vai Līguma pirmstermiņa izbeigšanas gadījumā, kā arī atmaksā Pasūtītājam 10% (desmit procenti) no samaksātās Līguma summas.
9.5. Līgumsodu samaksa neatbrīvo Puses no saistību izpildes.

10. [bookmark: _Toc140468125]Personāla un apakšuzņēmēju piesaistīšana, personu apvienības vai pilnsabiedrības sastāva izmaiņas
10.1. [bookmark: _Hlk163483049][bookmark: _Hlk139624664]Līguma izpildē iesaistītais Konkursa piedāvājumā norādītais personāls:
10.1.1. remonta darbu vadītājs (brauktuvju segumu remonta darbu vadīšana) – [..];
10.1.2. uzturēšanas darbu vadītājs (asfaltbetona seguma bedrīšu remonts ar karsto asfaltbetonu) – [..];
10.1.3. uzturēšanas darbu vadītājs (asfaltbetona seguma bedrīšu remonts ar auksto asfaltbetonu) – [..];
10.1.4. uzturēšanas darbu vadītājs (šķembu vai grants seguma planēšana vai profilēšana) – [..];
10.1.5. uzturēšanas darbu vadītājs (ielu brauktuvju slīdamības samazināšana ar samitrinātās sāls tehnoloģiju) – [..];
10.1.6. uzturēšanas darbu vadītājs (ielu brauktuvju mehanizētā attīrīšana) – [..];
10.1.7. uzturēšanas darbu vadītājs (sabiedriskā transporta pieturvietu uzturēšana) – [..].
10.2. Izpildītājs Konkursa piedāvājumā norādīto personālu pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus. Pasūtītājs nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
10.2.1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
10.2.2. piedāvātais apakšuzņēmējs neatbilst Konkursa nolikumā izvirzītajam prasībām, kas attiecas uz apakšuzņēmējiem;
10.2.3. tiek nomainīts apakšuzņēmējs, uz kura spējām Konkursā Izpildītājs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajam apakšuzņēmējam nav vismaz tāda kvalifikācija, uz kādu Konkursā Izpildītājs atsaucies, apliecinot savu atbilstību Konkursa nolikumā noteiktajām prasībām, vai tas atbilst Konkursa nolikuma 6.sadaļā minētajiem izslēgšanas nosacījumiem;
10.2.4. [bookmark: _Hlk137198580]piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000 EUR (desmit tūkstoši euro) no Līguma kopējās summas, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas nosacījumiem;
10.2.5. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
10.3. [bookmark: _Hlk161401408]Izpildītājs drīkst veikt jauna apakšuzņēmēja, kura veicamo darbu vai sniedzamo pakalpojumu vērtība ir vismaz 10 000 EUR (desmit tūkstoši euro) no Līguma kopējās summas, iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē. Pasūtītājs nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
10.3.1. uz piedāvāto apakšuzņēmēju attiecas Konkursa nolikuma 6.sadaļā minētie izslēgšanas nosacījumi, izņemot Publisko iepirkumu likuma 42.panta pirmās daļas  izslēgšanas nosacījumu;
10.3.2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
10.4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 10.2. un 10.3.apakšpunktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 10.2. un 10.3.apakšpunktu. 
10.5. Gadījumā, ja Starptautisko un Latvijas Republikas nacionālo sankciju likuma 11.1pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību Iepirkumā noteiktajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no Pasūtītāja attiecīgā pieprasījuma nosūtīšanas dienas.
10.6. Gadījumā, ja Līguma izpildes gaitā notiek Līguma 10.1.apakšpunktā norādītā personāla nomaiņa, grozījumi Līgumā nav veicami, pieņemot, ka attiecīgais speciālists ir nomainīts ar brīdi, kad Pasūtītājs atbilstoši Līguma 10.4.apakšpunktam akceptējis speciālista nomaiņu.
10.7. Pasūtītājam ir tiesības prasīt nomainīt ikvienu Līguma izpildē iesaistīto personu, pamatojot to ar kādu no šādiem iemesliem:
10.7.1. atkārtota pavirša savu pienākumu izpilde;
10.7.2. nekompetence vai nolaidība;
10.7.3. Līgumā noteikto saistību vai pienākumu nepildīšana;
10.7.4. atkārtota tādu darbību veikšana, kas kaitē drošībai, veselībai vai vides aizsardzībai.
10.8. Izpildītājam ir pienākums 15 (piecpadsmit) darba dienu laikā nomainīt Līguma 10.7.apakšpunktā minēto personālu, nodrošinot personāla atbilstību Konkursa nolikumā noteiktajām prasībām.
10.9. Līguma parakstīšanas dienā Izpildītājs iesniedz Pasūtītājam pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu Izpildītājs iesniedz Pasūtītājam rakstveidā, nosūtot to uz Pasūtītāja e-pastu amd@riga.lv  2 (divu) darba dienu laikā no attiecīgu izmaiņu iestāšanos.
10.10. Gadījumā, ja Izpildītājs ir personu apvienība vai pilnsabiedrība, kura nodibināta Līguma izpildei, personu apvienības vai pilnsabiedrības biedri nav tiesīgi izstāties no personu apvienības vai pilnsabiedrības vai mainīt dibināšanas (sabiedrības) līgumā noteikto katra biedra izpildāmo darbu apjomu, bez iepriekšējas rakstiskas saskaņošanas ar Pasūtītāju.

11. Līguma grozīšana 
11.1.  Jebkuri grozījumi Līgumā izdarāmi Pasūtītājam un Izpildītājam savstarpēji vienojoties, ievērojot PIL 61.panta noteikumus. Ikvienus Līguma grozījumus vai papildinājumus Puses noformē rakstveidā, un tie kļūst par Līguma neatņemamu sastāvdaļu, kad tos parakstījušas abas Puses.
11.2. Vienību (darbu veidu) cenas, kuras Izpildītājs ir norādījis Konkursa piedāvājumā, tiek koriģētas (paaugstinātas vai samazinātas) 1 (vienu) reizi gadā, sākot ar nākamo gadu pēc Līgumā paredzēto darbu izpildes uzsākšanas, vadoties no Latvijas Republikas Centrālās statistikas pārvaldes (turpmāk – CSP) noteiktajiem, tostarp visu būvniecības objektu, izmaksu indeksiem un pārmaiņām (inflācija vai deflācija) iepriekšējā kalendārā gada ceturtajā ceturksnī (piemēram, ja Līguma izpilde uzsākta ar 2024.gada 1.oktobri, vienību cenas tiek koriģētās ar 2025.gada 1.oktobri. Vienību cenas tiek koriģētas vadoties no CSP noteiktajiem, tostarp visu būvniecības, objektu izmaksu indeksiem un pārmaiņām (inflācija vai deflācija) 2024.gada ceturtajā ceturksnī pret 2023.gada ceturto ceturksni). 
11.3. Pasūtītājs, atbilstoši Publisko iepirkumu likuma 61.panta piektajai daļai, atkarībā no darbu nepieciešamības, pieejamā finansējuma apjoma vai citiem objektīviem apstākļiem var izmainīt plānoto transporta būvju ikdienas uzturēšanas darbu apjomu, samazinot vai palielinot darbu daudzumu un izmaksu sarakstā iekļauto darbu apjomus, ar nosacījumu, ka minēto izmaiņu apjoms nesasniedz 10 % (desmit procenti) no Līguma 1.2.apakšpunktā norādītās Līguma summas.  Par Darbu daudzumu izmaiņām Pasūtītājs savlaicīgi informē Izpildītāju un Izpildītājam šis paziņojums ir saistošs. 
11.4. Pasūtītājs ir tiesīgs mainīt uzturamo objektu skaitu un/vai platības atkarībā no nepieciešamības (piemēram, platības var tikt samazinātas, jo ielās tiek veikta pārbūve un uzturēšanu nodrošina būvuzņēmējs, var tikt palielinātas sakarā ar jaunizbūvētiem (pārbūvētiem) ielu posmiem  u.c.). Pasūtītājam ir pienākums par izmaiņām informēt Izpildītāju pa e-pastu [..]  10 (desmit) darba dienas iepriekš.
11.5. Atkarībā no Pasūtītājam pieejamā finansējuma, darbu nepieciešamības, uzturamo objektu un/vai platību izmaiņām, meteoroloģiskajiem apstākļiem un citiem faktoriem Pasūtītājs ir tiesīgs mainīt darbu apjomus, kas norādīti Līguma pielikumā Nr.4, ar nosacījumu, ka kopumā darbu apjomi nevar tikt samazināti vairāk kā par 60% (sešdesmit procenti) gadā no Izpildītāja Konkursa Finanšu piedāvājumā norādītās darbu cenas vienam gadam ar PVN. Katra kalendārā gada darbu apjomi ir atkarīgi no attiecīgā kalendārā gada Līguma summas (visu attiecīgā kalendārā gada darbu izmaksu kopsumma), kas tiek noteikta ar Līguma 1.3.apakšpunktā minēto vienošanos.

12. Līguma izbeigšana 
12.1. Izpildītājam ir tiesības vienpusēji atkāpties no Līguma, rakstveidā brīdinot Pasūtītāju trīs mēnešus iepriekš, tikai gadījumā, ja Pasūtītājs neveic maksājumus un līgumsods sasniedz 10 % (desmit procenti) no attiecīgā kalendārā gada Līguma summas (visu attiecīgā kalendārā gada darbu izmaksu kopsumma), kas tiek noteikta ar Līguma 1.3.apakšpunktā minēto vienošanos.
12.2. Pasūtītājam ir tiesības vienpusēji atkāpties no Līguma gadījumos, ja:
12.2.1.  vismaz 5 (piecas) dienas pirms transporta būvju ikdienas uzturēšanas darbu izpildes  sākuma Izpildītājs nav gatavs darbu izpildei pilnā apmērā – Izpildītājam nav Konkursā iesniegtajā piedāvājumā aprakstītās tehnikas, prasībām atbilstošas ražošanas bāzes; 
12.2.2.  darbs, saskaņā ar Pasūtītāja ekspertu slēdzienu, tiek pildīts nekvalitatīvi, pārkāpjot Līguma noteikumus;
12.2.3.  Izpildītājs nepamatoti vismaz 3 (trīs) dienas nepilda Līgumā noteiktos darbus, līdz ar to tiek apdraudēta satiksmes drošība;
12.2.4.  Izpildītājam ir aprēķināti līgumsodi, kuru kopējā summa pusgada periodā sasniedz 5000 EUR (pieci tūkstoši euro);
12.2.5.  ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma; 
12.2.6.  Līgumā paredzēto darbu izpildei netiek piešķirts finansējums vai piešķirtā finansējuma apjoma samazinājums pārsniedz Līguma 11.5.apakšpunktā paredzēto apjomu un Puses nevar vienoties par lielāku samazinājumu;
12.2.7.  ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
12.2.8.  Publisko iepirkumu likuma 64.panta pirmajā daļā noteiktajos gadījumos;
12.2.9.  ja tiek konstatēts, ka Izpildītājs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām;
12.2.10. Izpildītājs nav nodrošinājis Līguma 4.11.apakšpunkta izpildi.
12.3. Gadījumā, ja Puse konstatē, ka ir konstatējams Līguma 12.1. vai 12.2.apakšpunktā minētais iespējamais pamats Līguma izbeigšanai, tā nekavējoties nosūta rakstisku paziņojumu otrai Pusei, norādot Līguma izbeigšanas iemeslus un Līguma izbeigšanas kārtību un laiku.
12.4. Ja Līgums tiek izbeigts pēc Pasūtītāja iniciatīvas, Izpildītājs nekavējoties pēc attiecīga paziņojuma no Pasūtītāja saņemšanas pārtrauc darbu, sastāda paveikto darbu nodošanas - pieņemšanas aktu, un, ja atsevišķi uzturēšanas darbi ir uzsākti, bet nav pabeigti, atstāj darba vietu drošībā un kārtībā. Pasūtītājs samaksā Izpildītājam par visiem līdz Līguma izbeigšanas brīdim kvalitatīvi paveiktajiem darbiem. Pasūtītājs neatlīdzina Izpildītājam nekādus zaudējumus, kas saistīti ar Līguma pirmstermiņa izbeigšanu.

13. Strīdu risināšana 
13.1. Strīdi tiek risināti sarunu ceļā. Gadījumā, ja Puses nespēj vienoties tādos jautājumos, kas saistīti ar izpildīto vai pieņemto transporta būvju ikdienas uzturēšanas darbu un Izpildītāja veikto darbu kvalitāti un to atbilstību normatīvajiem aktiem, Līgumam un tā pielikumiem, tad strīdus jautājuma izvērtēšanai var tikt pieaicināts neatkarīgs eksperts.
13.2. Ekspertīzes izdevumus sedz tās pasūtītājs, taču, ja ekspertīzes rezultātā tiek konstatēta otras Puses vaina, šos izdevumus sedz vainīgā Puse.
13.3. Ekspertīzes slēdziens nav galīgs. Ja Puses nespēj vienoties pēc ekspertīzes slēdziena saņemšanas, strīdi tiek nodoti izskatīšanai Latvijas Republikas tiesai.

14. Pušu kontaktpersonas
14.1. Pasūtītāja kontaktpersona Līguma izpildē ir [..]. 
14.2. Izpildītāja kontaktpersonas Līguma izpildē ir [..].
14.3. Puses apņemas viena otru laicīgi (pirms maiņas veikšanas) informēt par kontaktpersonu maiņu. 

15. Fizisko personu datu apstrāde
15.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
15.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
15.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
15.4. Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un Līguma izpildes nodrošināšanai.
15.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.


16. Nobeiguma noteikumi
16.1.	Visi Līguma slēgšanas tiesību iegūšanas procedūras (Konkursa) dokumenti ir uzskatāmi par Līguma neatņemamu sastāvdaļu. Pretrunu gadījumā starp Līgumu un Līguma slēgšanas tiesību iegūšanas procedūras dokumentiem prevalē Līguma nosacījumi.
16.2.	Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
16.3.	Līgums ir saistošs Pušu tiesību un saistību pārņēmējiem.
16.4.	Līguma nodaļu virsraksti ir paredzēti tikai ērtībai, nevis Līguma noteikumu interpretācijai.
16.5.	Ja kāds no Līguma noteikumiem ir vai kļūst spēkā neesošs, tas nekādā veidā neietekmē pārējo Līguma noteikumu spēkā esamību.
16.6.	Līgumam tiek pievienoti tālāk norādītie dokumenti, kas ir Līguma pielikumi un ir Līguma neatņemama sastāvdaļa:

Pielikums Nr.1 Rīgas domes 31.01.2012. iekšējie noteikumi Nr.13 “Prasības transporta būvju ikdienas uzturēšanas darbu veikšanai”;
Pielikums Nr.2 “Rīgas transporta būvju ikdienas uzturēšanas darbu tehniskās specifikācijas”;
Pielikums Nr.3 “Rīgas transporta būvju uzturēšanas objektu saraksti”;
Pielikums Nr.4 “Ielu ikdienas uzturēšanas darbu daudzumu un izmaksu saraksts”;
[bookmark: _Hlk161763837]Pielikums Nr.5 “Transporta būvju uzturēšanas darbu gada izmaksu sadalījuma pa mēnešiem”;
Pielikums Nr.6 “Ielu ikdienas uzturēšanas darbu pieņemšanas – nodošanas akta veidlapa”;
Pielikums Nr.7 “Ielu ikdienas uzturēšanas darbu operatīvās ziņas”;
Pielikums Nr.8 “Kontroles žurnālu paraugi un to aizpildīšanas prasības”;
Pielikums Nr.9 “Līguma projekts par Rīgas pilsētas tranzīta ielu, kas ir valsts autoceļu maršrutu turpinājums, ikdienas uzturēšanas darbu veikšanu un līdzfinansējumu”;
Pielikums Nr.10 “Ziemas mehanizētās uzturēšanas maršrutu shēmas”;
Pielikums Nr.11 “Vasaras mehanizētās uzturēšanas maršrutu shēmas”.

16.7.	Līgums sastādīts uz 15 lapaspusēm latviešu valodā un pielikumiem.
16.8.	Pušu paraksti un rekvizīti:



	Pasūtītājs
	Izpildītājs



	Rīgas valstspilsētas pašvaldības Ārtelpas un mobilitātes departaments
	Sabiedrība ar ierobežotu atbildību
“Vizii Urban”

